ЕТИЧЕН КОДЕКС 

НА ОБЩНОСТТА ПРИ ДГ№ 25 „ИЗВОРЧЕ“

УЧЕБНА 2026 / 2027 ГОДИНА 
ВЪВЕДЕНИЕ 
Етичният кодекс  на общността при ДГ 25 „Изворче“ регламентира правата, задълженията и взаимоотношенията между участниците в образователния процес. Съгласно чл.2, ал. 2 от ЗПУО участници в образователния процес са децата, учениците, учителите, директорите и други педагогически специалисти , както и родителите. Етичният кодекс е съставен на основание чл. 175, ал. 1 от ЗПУО и определя партньорството между всички тях. 

ГЛАВА І
ЦЕЛИ НА КОДЕКСА 

1. Да определи етичните стандартни в работата на учителите 

2. Да определи етичните стандарти, принципи и норми във взаимоотношенията между всички участници в образователния процес. 

3. Да подпомогне за издигането престижа на учителската професия и личността на учителя като цяло. 

4. Да помогне за израждане на взаимоотношения на принципите на хуманност, законност, демократичност, компетентност, уважение на достойнството и правата на личността. 

ГЛАВА  ІІ
ПРИНЦИПИ  НА ЕТИЧНИЯ КОДЕКС 

1. Уважение на достойнството и правата на личността. Всеки участник в образователния процес е необходимо да се отнася с уважение към останалите, да уважава неговите  права, с поведението и отношението  си да не уронва авторитета и достойнството на тези с които влиза във взаимоотношения. 
2. Законност. Всеки изпълнява своите задължения спазвайки конституцията на РБ, ЗПУО, Правилници на училището и др. т.е. всяка дейност трябва да бъде законосъобразна. 
3. Компетентност. В своята работа учителите полагат усилия да поддържат високо ниво на компетентност. Добре е да познават границите на своите умения и да търсят помощ и да насочват детето, родителя или колеги при други специалисти и/или институции. 
4. Отговорност. Всеки носи отговорност за действията си. Учители, родители и ученици  имат морален ангажимент да използва хуманно научните постижения, съвременните технологии. 
5. Почтеност. Всеки участник в образователния процес да се стреми да бъде честен, безпристрастен, да не допуска присвояване на чужди идеи. 

ГЛАВА ІІI 
1. ПОВЕДЕНИЕ И ОБЛИК НА УЧИТЕЛЯ В ДГ№ 25 „ИЗВОРЧЕ“ 

Чл. 1. Учителят спазва задълженията си, определени ЗПУО, в Правилника за дейността на детската градина и правилника за вътрешния трудов ред. 

Чл. 2. Учителят дава личен пример с поведението си, затова и то трябва да съответства на обществените норми  и  морал. 

Чл. 3. При изпълнение на професионалните си задължения учителят търси подкрепата на родителите и на местните структури ,свързани с децата. 

Чл. 4. Във връзка с горепосоченото е необходимо учителят да познава представителите на дирекция ”Социално подпомагане”, отдел”Закрила на детето”, Детска педагогическа стая, МКБППМН, както и да е запознат със социалните услуги, които се предлагат на територията на общината. 

Чл. 5. Учителите си сътрудничат с неправителствени организации и представители на обществеността като запазват професионалната си независимост. 

Чл. 6. Учителят познава дейността и представителите на  настоятелство към детската градина, обществения съвет  и общността като цяло  и  си сътрудничи с  тях. 

Чл. 7. Учителят поддържа представителен външен вид, който не уронва престижа на училището. 

Чл. 8. Учителят изпълнява служебните си задължения отговорно като идва подготвен за деня, в добър външен вид, без да е под влиянието на алкохол или други вещества, които биха повлияли  изпълнението на задълженията му и/ или поставят в риск както него, така  и децата. 

Чл. 9. Всеки служител в  ДГ  № 25 ‚Изворче“ опазва повереното му имущество с грижата на добър стопанин и не допуска използването му за лични цели. Информира своевременно директора при загуба или повредата му. 

Чл. 10. Всеки служителят в изпълнение на заеманата длъжност, трябва да осигури ефективно, компетентно и икономично използване на собствеността, средствата, услугите и финансовите източници, които са му поверени. Те не трябва да бъдат използвани за лични цели или да бъдат предоставяни на трети лица, освен ако е изрично предвидено. 

Чл. 11. Учителят извършва необходимите действия за защита на сигурността и поверителността на информацията, за която е отговорен или му е известна. Използва документите в детската градина единствено по повод изпълнение на служебните си задължения при спазване правилата за защита на информацията. 

2. ПОВЕДЕНИЕ НА УЧИТЕЛЯ В ОБЩЕСТВОТО
Чл. 12. Извън детската градина в неформални срещи  учителят споделя информация само с родителите  на  децата или лицата, които се грижат за детето или с представители на институции  свързани с децата. 

Чл. 13. Учителят е обществена личност и като такава извън детската градина поведението му трябва да отговаря на добрите нрави. 

Чл. 14. Цялото поведение и облик на учителя са  свързани както с неговия авторитет и достойнство, така и влияят върху  авторитета и достойнството на децата. 

Чл. 15. Учителят предоставя висококачествени услуги и то само такива, за които има необходимата квалификация и компетентност.  
Чл. 16. Учителите съдействат за това детското заведение  да бъде сигурна, защитена и безопасна територия за децата, в която те получават качествени образователни  услуги.        

Чл. 17. Учителят  работи за  популяризиране правата на децата, както и за повишаване чувствителността на обществото към нарушаването им. 
     Чл. 18. Всеки член на общността в детската градина работи за  издигане авторитета на детската градина и в изпълнение на държавната и общинска политика в областта на образованието. 

  3. ПОВЕДЕНИЕ,  НЕДОПУСКАЩО ПРОЯВИ НА КОРУПЦИЯ 
Чл.19. Учителят не се възползва от правомощията си с цел лично облагодетелстване или друта користна цел. 

Чл. 20. Учителят не  приема или не  разпределя подаръци, дарения, хонорари, услуги или други облаги за себе си или семейството си, за близки или колеги, които могат да доведат до пристрастност или да окажат влияние върху изпълнението на служебните му задължения, преценката или функциите му, или да бъдат възнаграждение за това. 

Чл. 21. Учителят не  позволява да бъде поставян или да изглежда поставен в положение на финансова или друга зависимост от когото и да било. Той също не трябва да върши работата си по начин, допускащ влияние от друг. 

4. ИЗПОЛЗВАНЕ НА СЛУЖЕБНА ИНФОРМАЦИЯ 

Чл. 22. Използването на лични данни се осъществява съобразно международните принципи за защита на личните данни  и законодателството на РБългария. 

Чл. 23. Служебната информация не се използва с користна цел и не се разгласява на трети лица, освен по предвиден от закона ред. 

Чл. 24. Учителят спазва нормативните изисквания за достъп до информация като спазва правилата за защита на класифицираната информация. 

Чл. 25. НЕ се вписват неверни данни в документи, издавани, съхранявани или изисквани за нуждите на МОН.  
  ГЛАВА ІV 
1. ОТНОШЕНИЕ НА УЧИТЕЛИТЕ КЪМ ДЕЦАТА 

 Във взаимоотношенията си с  децата , учителят е длъжен:  

Чл. 26. Да се ръководи от съвременните знания за детското развитие, съвременните педагогически и дидактически подходи и познаването на индивидуалните особености на всяко дете. 

Чл. 27. Да разбира и уважава уникалността на всяко дете. 

Чл. 28. Да създава безопасна и здравословна среда, която стимулира интелектуалното, социалното, емоционалното и физическото развитие на детето. 

Чл. 29. Да подкрепя правото на детето на свободно изразяване на мнение по всички въпроси от негов интерес. 

Чл. 30. Да работи в най-добрия интерес за детето. 

Чл. 31. Да осигурява на децата с увреждания равни възможности за достъп до адекватни грижи и образование. 

Чл. 32. Да не участва в практики, които не зачитат достойнството на детето или са опасни и вредни за физическото и емоционално му здраве и развитие. 

Чл. 33. Да не допуска дискриминация  на основата на раса, етнически произход, религия, пол, националност, език, способности, или на базата на статуса, поведението или убежденията на родителите. 

Чл. 34. Да разпознава симптомите на насилие над дете - физическо, сексуално, вербално, емоционално малтретиране или занемаряване. Да познава и спазва законите и процедурите, защитаващи детето от насилие. 

Чл. 35. При съмнение за малтретиране да уведомяваме органите за закрила на детето и да следим дали са предприети необходимите мерки. 

Чл. 36. Да зачита и не уронва авторитета на родителите или близки пред децата. 

2. ВЗАИМООТНОШЕНИЯ МЕЖДУ УЧИТЕЛИТЕ 

Чл. 37. В качеството си на ръководител директорът зачита достойнството и правата на подчинените си. Носи отговорност за заповедите , които издава, за тяхното изпълнение и последствията от тях. 

Чл. 38. Директорът е пример за професионално и безпристрастно изпълнение на служебните задължения. 

Чл. 39. Директорът изпълнява задълженията си и работи за обслужване единствено интересите на детското заведение. 

Чл. 40. Директорът проявява отговорност към подчинените си, подпомага професионалното им развитие, насърчава ги и при нужда приема законови, корективни мерки. 

      Чл. 41. Директорът е длъжен да дава  обективни отговори на подчинените си относно въпроси, свързани с техните права и задължения, както и с професионалната им квалификация. 

Чл. 42. Учителите се отнасят с уважение един към друг. Те поддържат отношения на уважение, доверие, сътрудничество и колегиалност. 

Чл. 43. Учителите чрез поведението   и  изказванията  си зачитат авторитета и достойнството на  колегите и се стремят да издигат престижа на детската градина. 

Чл. 44. Учителите изпълняват коректно и добросъвестно своите задължения и заповеди, съответстващи на закона. 

Чл. 45. Учителите обменят  информация и ресурси, които повишават качеството на образователно-възпитателния процес  и имат отношение към благополучието на децата. 

3. ВЗАИМООТНОШЕНИЯ МЕЖДУ УЧИТЕЛИ И РОДИТЕЛИ 
Чл. 46. Учителите осъзнават отговорността си за:  

1. Подпомагане семейството при отглеждането и възпитанието на децата. 

2. Зачитане достойнството на всяко семейство и неговата култура, обичаи, език и убеждения. 

3. Уважаване ценностите на семейството при отглеждане и възпитание на децата и правото му да взема решения за своите деца. 

4. Информиране на семейството за всички решения, отнасящи се до детето, и когато е възможно, включвайки го във вземането на такива решения. 

5. Зачитане правото на семейството да бъде информирано за начина, по който се работи с детето. 

6. Информиране на родителите за изследователските проекти, включващи техните деца.  

7. Не позволяват и не участват в изследвания, които по някакъв начин могат да застрашат здравето, образованието, развитието или благополучието на детето. 

8. Да не  използват  отношения със семейството за лично облагодетелстване. Да не се  влиза в отношения с членовете на семейството, които могат да навредят на ефективността на работата  с детето. 

9. Осигуряване  конфиденциалност на информация и зачитане правото на семейството на личен живот с изключение на случаите на малтретиране и лоша грижа. Това не важи в случаите, когато има основания да се счита, че благополучието на детето е в риск. 

ГЛАВА V 
1. ПРАВА И ЗАДЪЛЖЕНИЯ НА УЧИТЕЛИТЕ 
Правата и задълженията на учителите са определени с чл.. 219, ал. 1 и ал. 2 от ЗПУО 

 Чл. 47. Учителят има право да членува в професионални, партийни  и други организации и задължението дейността му в тях да не нарушава интересите на детската градина. 

Чл. 48. Учителят има право да дава мнения, да прави предложения относно дейността на детската градина и задължението да участва в състава на педагогическия съвет.

Чл. 49. Учителят има право сам да определя методите и средствата на преподаване и взаимодействие с децата и задължението с избраните от него средства да не нарушава правата и достойнството им. 

Чл. 50. Учителят има право да ползва информация, предоставена от различни институции и задължението да използва информацията единствено в интерес на детето 

Чл. 51. Учителят има право , институцията да му осигури условия за кариерно развитие и задължението да повишава квалификацията си. 

Чл. 52. Учителят има право на работна среда, позволяваща пълна изява на неговите способности и задължението да опазва предоставените му средства за работа. 

Чл. 53. Учителят е длъжен да се придържа към правилата и ценностите, които очаква от децата. 
2. ПРАВА И ЗАДЪЛЖЕНИЯ НА РОДИТЕЛИТЕ И/ИЛИ ЛИЦАТА, КОИТО ГИ ЗАМЕСТВАТ 
Правата и задълженията на родителите  са определени с чл.. 209 и чл. 210 а от ЗПУО Родители са активни участници в училищната общност. 

Чл. 54. Родителите имат право да участват в състава на настоятелство към детската градина и на обществения съвет. 

Чл. 55. Родителят има право да дава мнения и предложения пред ръководството на ДГ № 25 „Изворче“ по отношение на цялостната организация на учебно-възпитателния процес. 

Чл. 56. С действията си родителите са длъжни да работят за трайно утвърждаване авторитета на детското заведение 

Чл. 57. Родителят има право да разговаря с учителя и другите педагогически специалисти относно обучението и възпитанието на детето в регламентираното или предварително договорено за това време и задължението да се интересува за развитието на детето си. 

Чл. 58. Родителят има право да декларира писмено несъгласие за използване на снимки на детето му в публичното пространство /сайта на детската градина, на община Банкя и др./ 

Чл. 59. Родителят е длъжен с изказванията и поведението си да утвърждава авторитета на учителя, директора, педагогическите специалисти и  ДГ № 25 „Изворче“  като институция. 

Чл. 60 .Родителите имат право да ползват безплатно за децата си услугите на другите педагогически специалисти в ДГ № 25 „Изворче“ като: логопед, психолог , ресурсен учител .
Чл. 61. Родителите нямат право да ползват достиженията на науката и техниката за уронване на авторитета на  останалите участници в общността  в детската градина. 

Чл. 62. Родителите имат право на пълна подкрепа за личностното развитие на детето им. 

                                      ДРУГИ РАЗПОРЕДБИ:  
§ 1. Правилата на поведение, съдържащи се в настоящия кодекс, са неизменна част от ежедневната работа на всички служители ДГ № 25 „Изворче“. 
§ 2. Спазването на етичните правила за поведение е гаранция за законност на действията на служителите и защита от неоснователни обвинения. 
§ 3. Чрез спазването на правилата на поведение, заложени в Етичния кодекс на общността при ДГ25 „Изворче“ и приети от всеки служител, се допринася за изграждането и утвърждаването на положителния образ на детската градина като образователна институция. 
§ 4. Настоящият Етичен кодекс е отворен документ, подлежащ на непрекъснато развитие и обогатяване. 

  Етичния кодекс е актуализиран и приет от Педагогическия съвет на  ДГ № 25 „Изворче“   с Протокол 1/14.09.2026г.

ДИРЕКТОР:     М.Джолева

